Всичко за родителите - статии, справочник, полезна информация - КОЙ Е НАЙ-ПОДХОДЯЩИЯТ ПОДАРЪК, КОГАТО ОТИВАМЕ НА ГОСТИ ПРИ БЕБЕ?\nНо при новородените май е най-добре да се съобразим с предпочитанията на мама. Не е лошо преди да тръгнете за подарък, да се консултирате със семейството и да го попитате от какво има нужда, обаче често това изобщо няма ефект, защото винаги от неудобство казват, че всичко си имат и ще ги уважите само с присъствието си и без скъпи подаръци. Обаче идеята не е подаръкът непременно да е скъп – това не го прави необходим и важен за бебето и неговото отглеждане.\nМного модерно напоследък за големи семейни празници и събития като кръщенета, “погачи” на бебета, рожденни дни и т.н., е родителите да оставят списък с нещата, които са им необходими в, избран от тях, магазин. След това се уведомяват поканените, които отиват във върпосният магазин и купеното от тях се задрасква в списъка. Това е много полезно, защото така и гостите разбират от какво има нужда семейството, а и се предотвратява евентуално повтаряне на подаръците.\nЧесто т.нар ‘погача’, която се прави малко преди бебето на навърши четиресет дни, е първият контакт на някои близки и роднини с новият член от семейството. Ето защо за такова събитие трябва да се избере по-голям подарък, който непременно да е свързан с по-нататъшното отглеждане на бебето.\nА много актуално е напоследък за кръщенета и ‘погачи’ да се подаряват и различни скъпоценности за бебето. Например богато украсените сребърни лъжички, които се предлагат в момента навсякъде. Не знам дали майките започват да захранват после бебето с въпросната сребърна лъжичка или просто я държат като сувенир във витрината, на секцията вкъщи, но се оказва, че, имайки предвид, че среброто е благороден и напълно безвреден метал, дори е полезно бебето да се храни с нея. Подаряването на скъпоценности на подобни събития е традиция, останала от миналото, когато на кръщенетата са се връзвали златни жълтици на бебето. А тук пък веднага изниква още една дилема пред нас – дали да се спрем на традиционен или по-съвременен и нестандартен подарък. Е, да, “традициите не са това, което бяха” и колкото и изтъркано да звучи, това си е самата истина. Съвременните поколения създават свои традиции, съобразно времената, в които живеят, а те пък от своя страна, след години сигурно отново ще изглеждат банални и изтъркани.\nПОДАРЪК ЗА БЕБЕТО ИЛИ ПОДАРЪК ЗА РОДИТЕЛИТЕ?\nАко отивате на гости на новородено бебе, трябва първо да потърсите все пак информация какво точно му е необходимо. Ако мислите за играчки, то най-подходящи за толкова малко бебче са всички разновидности на музикалните – играчка, която се закрепва на креватчето и се върти – доста е подходяща за развитието на зрението и слуха на малкото бебе и тъй като новороденото все още не може да хваща играчки, то такива, които се закрепват са най-подходящи. Евентуално можете да се спрете и на различните видове бебешки дрънкалки, с които отначало родителите ще привличат вниманието на бебето, а след някой и друг месец то ще се научи да ги хваща. Ще изброим няколко варианта за подаръци, от които можете да си изберете:\nДРЕШКИ – що се отнася до дрехите, то първо се съобразете със сезона, второ купете дрешки, които сте сигурни, че ще са по-големи – от една страна различните марки дрешки не си отговарят на номерата, а от друга на бебето не са удобни тесни, прилепнали дрешки, тъй като може да го стягат и да пречат на свободното му движение. Подходящи дрешки за бебе са:\n- ританки – бебето има нужда от много, които да са 100% памук\n- гащеризончета – най-подходящи за връхна дрешка са гащеризоните, тъй като така кръстчето на бебето няма да е голо. Освен това, важно е гащеризончето да бъде с копчета отдолу, за лесна смяна на пелените\n- комплект спално бельо – от такова се нуждае всяко бебе и то колкото се може в по-големи количества, защото лесно се замърсява, а и задължително се пере поне веднъж в седмицата\nАКСЕСОАРИ – те са много и най-разнообразни. От аксесоарите за баня до тези за ежедневния тоалет на бебето. Това са все неща, които са необходими на бебето и никога не са излишни, все пак, когато се изхабят, а това става бързо, ще са необходими нови, нали?\nШИШЕТА – за бебето са необходими много и разнообразни шишета (поне 2 пълни комплекта), тоест – шише за кърма, шише за изкуствено мляко за хохранване, шишенце за вода, за чай, а по-късно и за сокче, както и шише със специална форма против колики. Знаете, че шишетата трябва да се стерилизират след всяко ползване, което значи, че ако майката няма време веднага да го направи, веднага може да прибегне до допълнителния комплект. Това е доста подходящ подарък за бебе, но все пак не забравяйте, че със сигурност това е било едно от първите неща, които са купили родителите и то сигурно още преди да се роди бебето. Стерилизатор за шишета също е много добро решение, защото той улеснява доста майките, имайки предвид, че шишетата ще трябва да се изваряват по 6-7 пъти на денонощие.\nКОЗМЕТИКА – знаете, че кожата на бебето е безкрайно чувствителна и лесно се изсушава, което значи, че е немислимо да не се ползват кремове и лосиони с различно предназначение – кремче против подсичане, лосион за тяло с хидратиращ ефект, масажно олио и т.н. Козметични продукти също не са излишни никога, тъй като бебето трябва да се маже ежедневно и след всяка подмяна на пелените.\nПОДАРЪЧНИ КОШНИЧКИ – все по-актуални стават готовите комплекти за подарък за бебета. Подобно на готовите комлекти за изписване на бебе (одеалце, т.нар. порт бебе, памучни ританки и блузка тип ‘прегърни ме’, комплект горна и долна връхна дреха, шапчица и ръкавички), вече има и готови подаръчни комлекти, които имат разнообразно съдържание, като повечето се състоят от няколко от най-необходимите неща за бебето. Те могат да съдържат дрешки, чорапи, терлички или буйки, изобщо пълен комплект дрехи; други се състоят от аксесоари за ежедневния тоалет на бебето, шишета с биберон, биберон – залъгалка, плюшена играчка и т.н. Кошничките са особено подходящи за подарък, особено ако се затруднявате какво точно да купите, тук някой вместо вас се е погрижил да селектира най-необходимото за бебето.\nСред останалите необходимости са също и бебешко столче за хранене, проходилка, т. нар. бебешка гимнастика, както и столче за кола. Имайки предвид, че те ще трябват след някой и друг месец, е възможно родителите още да не са ги купили, което е добра възможност за вас да ги изненадате приятно.\nНе е толкова трудно да изберем подарък за бебе, предвид огромното разнообразие, което се предлага в момента. Ние, в ролята на тези, които ще правят подаръка, обаче, трябва да вземем под внимание няколко неща:\n- не цената прави подаръка важен и необходим\n- важно е да се съобразим с възрастта на бебето, освен ако не сме решили да подарим нещо, което няма да се ползва веднага\n- важно е да се съобразим с вкуса на тези, на които ще правим подаръка, в случая родителите. Това е фундаментално правило, когато правим подарък за когото и да било. Да, вярно е, че имаме собствен вкус, който може да не се връзва с този на останалите, но подаръкът се прави, за да зарадваме някого, тоест добре е да се водим от вкуса на този, на когото подаряваме\nА за най-изобретателните и със изявено чувство за хумор има толкова много нестандартни подаръци, които остават спомен за цял живот, като например, торта, направена от памперси или пък, собственоръчно направен от вас, слинг (приспособление за носене на бебето, което изпълнява функцията на т.нар. кенгуру) в цветни мотиви. Нали знаете – важното е подаръкът да е от сърце!


Номер на оферта:11808\nПлощ:620 кв.м. Отопление:\nПродава се земеделска земя в местността "Ридо" на с. Логодаж. Имотът се намира на 300 м от язовир "Стойковци". Теренът е подходящ за вила, само на 5 м от имота има ток и вода.\nОбади се СЕГА и цитирай този код 11808


Северно сияние след магнитната буря\nСилната магнитна буря не е причинила щети, защото е ударила Земята странично. Това установиха експерти от НАСА.На 23 януари беше регистрирано най-силното слънчево изригване от 2005 година насам. Магнитното поле на Земята е послужило като щит и радиацията не е проникнала дълбоко в атмосферата, уточниха от космическата агенция. В полярните райони бурята направи хиляди хора свидетели на невероятни гледки.\nВижте и вие "танца" на северните сияния.\nПрез 2010 година средният годишен доход на италианско семейство без данъците и социалните осигуровки е бил 32 714 евро или 2 726 евро месечно\nИталианците печелят все по-малко\nРим. Италианските домакинства са имали по-малки приходи през 2010 година в сравнение с 2008 година. За същия период се е увеличил броят на семействата, които живеят под линията на бедността, сочи нов доклад на Централната банка на Италия, предаде агенция АНСА.\nПрез 2010 година средният годишен доход на италианско семейство без данъците и социалните осигуровки е бил 32 714 евро или 2 726 евро месечно. Индивидуалният годишен доход е бил 18 914 евро – с 0,6% по-нисък в сравнение с 2008 година.\nЦЦ обвини Лютви Местан, че е оказвал натиск върху правоохранителната и правораздавателната система в полза на приближения му Иса Бесоолу\nМегаскандал Цветанов - Местан\nВътрешният министър обвинява депутата от ДПС за натиск в полза на подсъдим\nСофия, България Страхотен скандал се заформи в парламента. В продължение на половин час вътрешният министър Цветан Цветанов изложи ситуацията с полицейското насилие от последните дни, наказанията, свързани с този факт, както и разкриването на няколко знакови криминални случая. “Това, което опозицията заявява от трибуната на парламента, че има случаи на полицейско насилие, мога да кажа, че такива случаи има по цял свят. Но аз не съм съгласен категорично, че става дума за политически полицейски натиск”, заяви Цветанов.\nПолитическият отзвук, даден от централата на БСП и ДПС, е аналогичен с провокациите пред джамията в София. Свастиката на табелата на Скравена имат същата тежест, както и националистическите лозунги, издигнати пред джамията, направи паралел вътрешният министър.\nТой заяви, че няма да се поддаде на никакви политически провокации и коментира случай, засягащ пряко ДПС-депутата Лютви Местан.\n“Защо Иса Бесоолу получи условна присъда”, запита от трибуната Цветан Цветанов. “Не става ли дума тук именно за натиск върху правоохранителната и правораздавателната система”, добави вицепремиерът. Той обвини Лютви Местан, че е оказвал натиск върху правоохранителната и правораздавателната система в полза на приближения му Иса Бесоолу, който е участвал в предизборната кампания на ДПС.\nРазследването по този случай не е започнато от министър Цветанов, а действията са започнали при министър Миков. “Самият факт, че на първа и втора инстанция това лице е осъдено, означава че има наличие на престъпно деяние”, бе категоричен министърът.\n“Тези политици, обръщам се и към вас, господин Местан, които днес учат партия ГЕРБ, министър Цветанов и премиера Борисов на морал. Как не ви е срам?! Политиката не е популизъм, не е голословно приказване. Ще бъда принципен и ще защитавам винаги на първо място гражданите на България и всички, които посещават страната ни”, заяви Цветанов.\nОт своя страна Лютви Местан взе думата под формата на лично обяснение и заяви: “Министър Цветанов, използвахте най-високата трибуна – българския парламент, за да окажете натиск върху съдебната власт. Що се отнася до подмятанията ви, ще кажа, че господин Бесоолу не просто е помагал в кампанията на Лютви Местан и ДПС, а беше четвърти в старозагорската листа на ДПС за кандидати за парламент”.\nВъпросното лице в абсолютно нарушение на закона е бил подслушван по време на цялата предизборна кампания. И за това доказателствата са факт, бе категоричен Местан. Той отрече категорично обвиненията за задкулисен натиск и обясни, че се е интересувал от делото срещу Бесоолу, за да предотврати евентуална политическа поръчка срещу него.\nСлед прехвърчалите искри между Цветанов и ДПС-депутата, вътрешният министър напусна парламентарната зала поради належащо пътуване в чужбина. Той така и не успя да чуе коментарите, които опозицията направи по негов адрес.\nОколо 30 000 българи си вадят хляба в британската столица\nМъжете най-често работят в строителството, докато жените чистят къщи и гледат деца.\nСредното месечно възнаграждение на българите в Лондон е 776 британски лири (тоест около 1800 лева).\n(Бележка от BgTimes.Net:Еми,че аз тези пари ги вземам и в България като бял човек,за какво да ходя в Англия?)\nЦецоцецовото МВР:Цивилен полицай изтръгнал показания от момче с електрошокова палка\n18-годишно момче е било пребито с електрошокова палка в районното управление на Скравена от цивилно облечен полицай. За този случай сигнализираха от БСП, като предоставиха съдебномедицинското удостоверение, с което се потвърждава, че на ПетерИванов е нанесен побой и има множество изгаряния по шията, двете ръце и краката.\nОт БСП обясниха, че това се е случило на 11 януари тази година, когато няколко души са били задържани заради изрисувани върху няколко къщи свастики.\nДепутатът от левицата Михаил Миков обясни, че в Районното управление на полицията в Скравена деца са били разпитвани с електрошокове. По думите му, е имало договорка между полицаите и семейството на пострадалия Петер случаят да не се оповестява. "Още същия ден е постъпила жалба от родителите за изтръгнатите показания, а на следващия ден е извадено съдебномедицинско удостоверение, което констатира предварителни сведения - на 11 януари, около 14,30 му е нанесен побой в РУП от цивилно облечен полицай, който му е нанесъл увреждания с електрошокова палка", обясни Миков.\nЛидерът на БСП Сергей Станишев обясни, че към централата на партията се е обърнала майката на Петер Иванов и е предоставила съдебномедицинската експертиза, която доказва, че синът й е бит с електрошок. "Искам да напомня на министър Цветанов, че всеки, в това число и обвиняемите, имат своите права. Изтръгването на самопризнания чрез бой и насилие, с причиняване на болка, е криминално престъпление", подчерта лидерът на червените.\nОт БСП отново поискаха оставката на вътрешния министър Цветан Цветанов, защото той носи политическата отговорност за полицейското насилие. Социалистите заявиха, че ще използват всички парламентарни възможности, за да се изяснят подробностите около последните разследвания - около отвличането и смъртта на Мирослава от Перник, ареста на семейството в Мировяне и оповестения арест в Скравена. Те не изключиха да поискат и вот на недоверие на правителството заради полицейското насилие в страната.\nПРЕКРАТЯВАТ СЕ ВСИЧКИ ОФИЦИАЛНИ КОНТАКТИ С ФРАНЦИЯ\nПРЕКРАТЯВАТ СЕ ВСИЧКИ ОФИЦИАЛНИ КОНТАКТИ С ФРАНЦИЯ...\nПремиерът на Турция Реджеп Тайип Ердоган заяви че за тях проекто-закона приет от френския сенат е напълно невалиден....\nИзпратена 24.01.2012 13:33:36 UTC\nОбновена 24.01.2012 13:33:36 UTC\nПремиерът на Турция Реджеп Тайип Ердоган заяви че за тях проекто-закона приет от френския сенат е напълно невалиден.\nВ словото което произнесе на заседанието на парламентарната група на партията на Справедливостта и Развитието, премиерът Ердоган каза че приетият във Франция проекто-закон представлява израз на расизма и ксенофобията и смрътна присъда за свободата на изразяване.\nЕрдоган заяви че ще приложат поетапно и с пълна решителност всички предвидени по-рано санкции и в зависимост от развоя на събитията ще осведомяват общественосттав страната относно плановете си.\nПремиерът Ердоган каза че на първия етап ще отзоват посланика в Париж на консултации в Анкара, ще прекратят всички консултации с Франция, ще анулират военните отношения и съвместните военни маневри, ще изискват разрешение за всеки полет на френски самолети. Той подчерта че от днес са анулирани всички разрешителни за влизането на френски военни кораби в турските териториални води и че няма да присъстват на насроченото за 2012та година заседание на турско-френския икономически комитет, който трябваше да се проведе с участието на министрите на икономиката от двете страни.\nПремиерът Ердоган благодари на сенаторите които са показали чувство на отговорност и са гласували против проекто-закона и каза-историята не се пише в парламентите, но може да се изопачава от тях. Историята и народите в света никога няма да простят на тези които изопачават историята и я използват за придобиването на политически облаги.\nПетър и Малина Начкови поискаха оставката на Цветан Цветанов\nПетър и Малина Начкови поискаха оставката на Цветан Цветанов ! >>>\nВЪНШНОТО МИНИСТЕРСТВО НАПРАВИ ИЗЯВЛЕНИЕ В МНОГО ОСТЪР ТОН\nВЪНШНОТО МИНИСТЕРСТВО НАПРАВИ ИЗЯВЛЕНИЕ В МНОГО ОСТЪР ТОН...\nМинистерството на външните работи на Турция изрази остра реакция във връзка с приетия от френския сенат проекто-закон, криминализиращ отричането на арменските твърдения за събитията от 1915та година...\nИзпратена 24.01.2012 08:25:12 UTC\nОбновена 24.01.2012 08:25:12 UTC\nМинистерството на външните работи на Турция изрази остра реакция във връзка с приетия от френския сенат проекто-закон, криминализиращ отричането на арменските твърдения за събитията от 1915та година. В изявлението на министерството на външните работи се заявява, че Турция осъжда това погрешно и безотговорно прието решение, и ще продължи да изказва острите си реакции на всяка международна платформа.\nВ изявлението на външното министерство пише следното-"Предложението на управляващия Съюз на Народното Движение, внесено в националния парламент и предвиждащо санкции за отричането на арменските твърдения за събитията от 1915та година бе прието днес, на 23ти януари, от сената. Турция осъжда с огромно възмущение това погрешно решение, представляващо същевременно и пример за безотговорност, и ще продължи да изразява реакциите си на всяка международна платформа. Подобно проекто-решение бе отхвърлено на 4ти май 2011та година от сената след забележката на Законодателната Комисия, че то е в разрез с френската конституция. И този път същата комисия бе отправила същата забележка, но въпреки това, сенатът одобри проекто-закона. Ако се вземе в предвид, че за изтеклия от миналата година срок не настъпиха промени в същността на въпроса, това открито показва, че един подобен много чувствителен въпрос, във Франция се превърна в платформа за вътрешнополитически машинации. Това е една погрешна за френската политика стъпка. Политизирането на историята и правото възползвайки се от историческото минало на другите народи представлява много голяма загуба за имиджа Франция.\nПозицията на френските политици, присвояващи си правото да съдят другите народи и потъпквайки международните закони да произнасят присъди, отправяйки много сериозно обвинение като обвинение за геноцид, не може да бъде определяща в коментирането на историческите факти. Всъщност, парламентът на нито една страна в света няма подобно право. Приетото решение освен това нанася сериозен удар и на свободата на изразяване и свободата за водене на научни изследвания. Голямо съжаление предизвиква фактът, че политическите интереси могат да доведат до приемането на подобно решение дори в страната изиграла голяма роля в развитието на универсалните ценности и в период в който в света се изпитва нужда от положителни примери, които ще допринесат за разпространяването на тези ценности в света.\nОгромно съжаление предизвиква това, че въпреки всички инициативи на Турция и становището на много известни френски академици, интелектуалци и политици, историческите турско-френски отношения бяха превърнати в жертва на дребни политически интереси.\nСредите които смятат, че реакциите на Турция са прекомерни или че тези реакции няма да се претворят в конкретни стъпки, не осъзнават добре същността на проблема и чувствата на турския народ. Ако процесът приключи и проекто-законът бъде утвърден, ще бъдат поставени в много кратък срок в сила всички санкции които бяха обмислени и планирани по-рано. Всеки трябва да знае, че ще се възползваме от всички законни права за да дадем достоен отговор на несправедливите обвинения. Никой не трябва да се съмнява, че правителството ни ще съхрани своята принципна позиция.\nСъщевременно, ние споделяме очакванията на средите във Франция, които отправиха предупреждения и поискаха да не се изпада в тази грешка, че разумността ще надделее.\nЯсно е, че трябва да бъдат изпробвани всички възможни пътища, за да се предотврати изпадането на Франция в една историческа грешка.\nТурция е решена да предприема всички необходими мерки срещу това несправедливо решение, пренебрегващо основните човешки ценности и обществената съвест."\nФранция извърши престъпление срещу човечеството\nФранция извърши престъпление срещу човечеството – коментари в турската преса (Агенция „Фокус”)\nАнкара. Турската преса критикува френския Сенат и президента Никола Саркози за приемането на закона, криминализиращ отричането на арменския геноцид. Според турските медии това е „война срещу свободата на изразяване”.\n„Те посякоха демокрацията”, пише на челната си страница вестник „Хюриет”. „Те дадоха оценка на историята за седем часа и половина”, отбелязва изданието.\n„Срамувай се Франция! Франция, където бе роден идеалът за свободата, нанесе най-тежкия удар на свободата на изразяването. С приемането на закона за отричането на геноцида Франция обърна гръб на собственото си минало”, пише вестник „Ватан”.\n„Милиет” публикува снимка на Сената в Париж, за да покаже малкия брой на сенаторите, които са присъствали на гласуването.\n„Драма, разиграла се в празна зала”, е водещото заглавие.\n„Дребните предизборни сметки на Саркози накараха Франция да извърши голямо престъпление срещу човечеството”, пише проправителственият вестник „Йени шафак”. Изданието посочва, че целта на Саркози е била да получи подкрепата на арменската диаспора в кампанията по своето преизбиране.\nОстри реакции в Турция след приемането на закона за арменския геноцид във Франция\nПриемането от френския Сенат на законопроекта, криминализиращ отричането на арменския геноцид, е проява на тотална липса на уважение към Турция, заяви турският министър на правосъдието Садуллах Ергин, цитиран от Франс прес.\nВеднага след като френският Сенат одобри снощи законопроекта, Ергин заяви за Си Ен Ен Тюрк, че за Турция този закон е недействителен.\nФранция отвори мрачна страница в историята си като криминализира арменския геноцид, написа в Туитър председателят на Комисията по външните работи в турския парламент.\nГоворител на турското посолство в Париж повтори заплахата на Турция с постоянни ответни мерки, ако законът бъде обнародван от правителството.\nОчаква се днес турският премиер Реджеп Ердоган да осъди приемането на законопроекта от френския сенат в редовната си седмична реч пред парламента.\nЗаконопроектът предвижда наказание от една година затвор и глоба от 45 000 евро за отричане на геноцид, признат от френските закони.\nОще няма дело за побоя в Кърджали\nРазследването срещу четиримата полицаи, нахлули в дома на семейство Мустафови в Кърджали в края на юли 2010 г., още не е приключило. Това съобщи вчера окръжният прокурор на града Светлозар Лазаров. Инцидентът е един от петте случаи на полицейско насилие според Хелзинкския комитет, по които няма присъди. Неофициално се знае, че става дума за Петко Добрински, Красимир Спиров, Емил Семерджиев, Георги Георгиев и Михаил Димитров. Един от полицаите се разследва и за причиняване на телесна повреда на дъщерята на семейство Мустафови - Ширин. Полицаите нахлуха в дома им в нощта на 23 юли м.г. по време на операция срещу склоняване към проституция.\nМВР пък наказа четиримата служители с "писмено предупреждение", но не за произвол, а защото "не са направили рапорти и съответния протокол, което е административно нарушение".\nТурци и руснаци в битка за БДЖ\n500 млн. евро оборот е добра цедка за кандидатите, смятат синдикатите\nТурци, руснаци и китайци може да се състезават в приватизацията на "БДЖ Товарни превози". Консорциум от турска или друга чуждестранна жп компания с малко български капитал е един от възможните кандидати за купувач на дружеството, каза Петър Бунев, председател на Железничарския синдикат към КНСБ. Турците може да гарантират голям товаропоток. 5 турски компании обявиха интереса си "БДЖ Товарни превози" да вози техни товари с блок влакове през България. БДЖ изрази готовност да поеме превозите, ако се осигурят вагони. От китайците пък се очаква интерес, тъй като планират високоскоростна линия до Турция, каза Бунев. През 2014 г. ще бъде готова цялата жп магистрала Пловдив - Свиленград - турската граница, а оттам до Истанбул и през тунела под Босфора за азиатската част на Турция. В бъдещата процедура за приватизация може да участва и кандидат от Русия, защото руснаците имат свободни пари и интерес към пазара в региона, каза Петър Бунев. Фериботният комплекс във Варна е част от капитала на "БДЖ Товарни превози", през който се осъществяват превозите с ферибота Варна - Кавказ. Един руски инвеститор може да предостави свои вагони на компанията. Той също може да участва в приватизацията с голям български спедитор, който работи с "БДЖ Товарни превози", каза Бунев.\n500 млн. евро оборот е добро изискване към стратегическите кандидати за дружеството, каза още Петър Бунев. Нормално е държавата да има високи изисквания към купувача, категоричен е той. Румънската фирма БЖК (Българска железопътна компания") също поглежда към "БДЖ Товарни превози", но тя има малки обороти. "Синдикатите настояваме за финансово стабилен купувач, който да запази дейността. Изискване за 50-100 млн. лв. инвестиции за вагони и локомотиви и гарантиране на дейността трябва да се заложи в пакета критерии на Агенцията по приватизация пред кандидатите", смята още Бунев.\nЗеметресение с магнитуд 3,1 е станало между Девин и Доспат\nСофия. Земетресение с магнитуд 3,1 е станало между Девин и Доспат. Това съобщиха за Агенция „Фокус” от Националния институт по геофизика, геодезия и география към Българска академия на науките (БАН). В 07.25 часа тази сутрин е станало земетресение между Девин и Доспат. Най-близкото населено място е било село Борино. Земетресението е усетено в Девин и в Борино. Няма информация за нанесени щети вследствие на земетресението.\n3,1 по Рихтер разлюля Смолянско\nСмолян. Земетресение с епицентър на около 130 км в югоизточна посока от София е регистрирано в 7,25 часа във вторник, съобщиха от ГД "Пожарна безопасност и защита на населението" в МВР, цитирайки данни на Сеизмологичния център към Геофизичния институт на БАН.\nЗеметресението е било с магнитуд 3,1 по скалата на Рихтер и е усетено на територията на общините Борино и Девин, област Смолян. Няма данни за жертви и нанесени материални щети.\nВеселин Маринов - Нашата полиция (на живо в НДК)\n__rozen69:Наглост и безочие, плюс полицейски произвол символите на управлението на мутро-мафията ГЕРБ!!!\n__Цветанов призна с половин уста полицейска бруталност и наказа трима\nБТВ по-манипулативно заглавие не можахте ли да сложите!!! Неграмотници поне сложете с половин уста в кавички!!!\n_нищо случайно няма.Става въпрос за родителите на Ралица Начкова,основателка на групата във Фейсбук"Аз няма да гласувам за Бойко Борисов и ГЕРБ".И точно за това репресивния апарат мачка родителите и.Когато в началото на идването на власт на режима на борисов ченгетата тръшкаха демонстративно хора пред камерите с истерични викове: падни!когато се снимаха по диванчетата или нахълтваха посред нощ в домовете на невинни хора,тогава много хора ги оправдаваха.Е доживяхме.Мутренско-милиционерска държава.\n_Хванаха "престъпниците" с 5 кутии цигари,аз в момента има 1 стек запас.....значи съм по голям престъпник.....но съм тъжен за друго,моя любим министър е вече само с 6 апартамента.....\nУжас хора........Нашия вътрешен министър е вече само с 6 апартамента а не 7.....Ето това е министър на народа ни,а вие се чудете как да си платите консумативите......искахте нов морал- получихте го..........\nЦветан Цветанов тайно се отърва от един от 7- те си апартамента. Купувач на жилището в столичния квартал „Дианабад” е близка приятелка на семейството на вътрешния министър. Въпреки това обаче, Цветанови й продават панелния апартамент на доста солена цена.Бизнес дамата Генка Партениева плаща 123 хил. лева за наследственото жилище от бащата на Цветан Цветанов. Апартаментът доскоро беше обитаван от министъра и семейството му, но след като си купиха нов в кв. „Изток” на стойност 200 хил. лева, се преместиха в него. Продажбата на панелката в „Дианабад” е повече от изгодна за Цветанов. Вместо 600 евро за кв.метър, вицепремиерът го изтъргува за 740 евро.Семейството на вътрешния министър живее доста нашироко и троши хиляди левове за екзотични екскурзии в чужбина. Вицепремиерът води съпругата си и децата по няколко пъти годишно зад граница.Почивките на Цветанови в чужбина през последните пет години са стрували около 200 хил. лева, сочи данъчната декларация на вътрешния министър. Цветан Цветанов е пътувал зад граница общо 34 пъти за собствена сметка.\n_От сега се срамувам пред идните поколения които ще четат историята на съвремена България. Не знам дали ще ни се смеят или обвиняват за пасивното отношение което проявяваме към анархията Герб.В никоя европейска държава хората не биха търпяли простотията и наглоста на такова кухо правителство. Знам че умните,работливи интелигентни хора се спасиха отдавна и живеят в истинска Европа и света. Но шепата от свестни които за нещастие останаха тука са притиснати от герберска простащина,чалгарщина и всекидневна наглост.\nГосподи помогни на България да се избави от тази чума.\n_Това герберите са е*ана от природата пасмина. Онзи плешив дебел прост глиган Борисов се извръщава с тях всекидневно, а те продължават да го ухажват. Той им казва че техните родители,баби и дядовци са лош материал,те му се хилят в лицето.Той ги нарича кучета и те му се умилкват като дръгливи псета. Той им хвърля малко трохи-500 лева на месец, от богатата тарапеза на герб(нормален човек в нормална европейска страна взима тези пари за два дни), те му се умилкват и искат още шляпане по дупето.Той ги напада в домовете с неговият верен доберман Цветанов, а те са простодушни. Ненормалният банкянски селендур се разкарва по цял ден с ножици и режи някакви си ленти. Като по комунистическо време верните герберчета премигват в опиянение и ръкоплискат за един километър нова магистрала.\nХората питат: Ще има ли повишения на заплати,пенсии. Отговорът е: НЕ, ще има много магистрали.зали и стадиони. Малоумието на това правителство премина всички граници.Простащината на кухата тиква радва само тези които са на същото ниво. Дори и най-закоравелите герберски подръжници започват да се пробуждат и виждат истината.\nАз не искам да съм като сляпа герберска подметка. Не искам онзи да ме опикава всекидневно и аз да си мисля че е роса.\nОще мнения тук\nНяма оставки за полицейския произвол в Мировяне\n_Няма оставки за полицейския произвол в Мировяне\nЗаканите на премиера Бойко Борисов, че ще има оставки на полицейски началници заради скандала около поредния случай на полицейски произвол над граждани, не се осъществиха. Няколко часа след заканата на премиера вътрешният министър Цветан Цветанов съобщи, че наказанията за отговорните за скандалния арест на семейство Начкови от Мировяне, който беше извършен през уикенда, са "Порицание", "Мъмрене" и най-сериозното – връщане на предишна месторабота (понижение с едно стъпало). Цветанов призна с половин уста, че полицаите са превишили правата си, но не се извини на пострадалите, които са били бити от служители на МВР.\nНай-сериозно е наказан шефът на Второ районно управление в София Красимир Кръстев, който е присъствал на ареста. Неговата заповед за временно изпълнавящ длъжността директор на управлението е прекратена и той е върнат на предишния си пост – началник сектор „Противодействие на икономическата престъпност“. Освен това Кръстев е наказан с „Порицание“ за шест месеца.\nДисциплинарно наказание "Порицание" за срок от една година е наложено и на главен инспектор Борис Митов, началник на сектор "Противодействие на икономическата престъпност" във Второ управление. Мотивите за подписаната заповед са, че след като е организирал провеждането на полицейската операция, Митов не е упражнил необходимия контрол над подчинените си служители, с което е нарушил длъжностните си задължения.\nС "Мъмрене" със срок от три месеца е наказан директоът на Столичната дирекция на вътрешните работи старши комисар Валери Йорданов. Мотивите за това са допуснати нарушения при осъществяване на специализираната полицейска операция.\nЦветанов обясни наказанието на Йорданов по следния начин: "Днес, когато говорих с Вальо Йорданов, той осъзнава, че в момента натискът към МВР е огромен и той няма да обжалва заповедта, която ще му бъде наложена за неговото дисциплинарно наказание, но искаме по някакъв начин да покажем, че те могат да носят отговорност и те го правят ежедневно“.\nВътрешният министър коментира действията на полицията, като каза: "Това, което колегите са направили, е, че действително са превишили по всяка вероятност правата си. Смятаме, че в провеждането на подобна операция може би явно действията трябва да бъдат по доста по-друг начин проведени. Може би в този случай е трябвало да действат с явно присъствие, но не по този начин“.\nРалица Начкова, дъщеря на семейството от Мировяне прави комитет на всички пострадали от полицейско насилие\n_Ралица Начкова, дъщеря на семейството от Мировяне, станало жертва на полицейски произвол: Борисов се подигра с нас\nот: Димитрина Чернева\n- Ралица, вие разбрахте ли всъщност от коя структура на МВР са служителите, които проснаха баща ви на земята и арестуваха родителите ви, докато паркират автомобила си в кв. „Илиянци”? - Не, аз не разбрах.\n- Очевидно става дума за служители на ГДБОП, след като са били с маски.\n- Ами да, след като са били с маски. Аз не знам друго звено в МВР, в което да се носят маски. Но аз не разбрах на какво основание са пратени служители от ГДБОП при положение, че от елементарна култура всеки знае, че те се занимават с държавната сигурност. Не знам с какво сме заплашили държавната сигурност, за да ги изпратят. Това на мен ми е непонятно и не виждам защо служители на ГДБОП би трябвало да се занимават с тази дейност.\n- Обяснете ми какво е участието на полицаите от Второ районно управление в този случай.\n- Това е районното ни полицейско управление по местоживеене.\n- Тоест вие потърсихте след това оттам информация за какво става дума?\n- Той никой никаква информация не ни е дал. Просто след цялата случка полицаите са откарали майка ми и баща ми във Второ районно управление.\n- Кой ги е откарал – служителите с маскирани лица ли?\n- Не, не, откарали са ги цивилни полицаи и са ги накарали да пишат обяснения. И де факто чак тогава – три-четири часа след като са претърсили вкъщи и след като са направили всички тези чудеса, след това най-накрая в Районното управление са им обяснили, че са работили по сигнал и са търсили незаконни неща. Но преди това на никого – нито на майка ми, нито на баща ми, нито на сестра ми – са дали отговор за какво става дума, макар те непрекъснато да са питали: „Да няма грешка, за какво става дума?”. Но никой нищо не им казал, а там е имало и служители, които са били маскирани, и цивилни служители на МВР.\n- Още в „Илиянци”, когато са проснали баща ви на земята, ли е имало и цивилни полицаи или там са били само маскираните служители на ГДБОП?\n- Това със сигурност не мога да кажа, а и едва ли и родителите ми също могат да бъдат сигурни, защото маскираните лица тях буквално са ги натръшкали и са вкарали баща ми в един бус, а майка ми са преместили на задната седалка на личния ни автомобил и са й казали да не гледа встрани, тоест забранили са й да гледа извън колата, така че тя в целия шок и стрес едва ли е забелязала дали освен маскираните има и цивилни служители\n- По-късно вече в дома ви е станало ясно, че наред с маскираните има и цивилни полицаи, така ли?\n- Да, те всички са присъствали. Вкъщи вече е имало и цивилни, и маскирани лица. И много странно те са си довели поемни лица. Доколкото знам по закон поемни лица се наемат сред съседите на задържаните лица, тоест по местоживеене, от съответния район. А те са си довели поемни лица. Много ми е странна тази нова практика и въобще искам да попитам дали има такава практика или всъщност те просто са нарушили закона. Аз не знам за такава практика – те да си водят хора за поемни лица.\n- Днес сутринта бяхте в студиото на bTV, където чухте реакцията на премиера Бойко Борисов. По-късно останалите медии писаха, че премиерът се е извинил на семейството ви и е обещал оставки в МВР заради тази акция. Как приемате това обещание? Вярвате ли, че действително ще последват оставки?\n- Аз нямам спомен да се е извинил. Не си спомням да се е извинявал. Иначе силно се надявам да удържи на обещанието, което чухме всички ние, зрителите на bTV. Ще видим, той обеща още до края на деня да бъде извършена проверката и съответните лица да си понесат наказанието.\n- Къде и на какво ниво очаквате да последват наказания? Предполагам, че след като става дума за тежко въоръжени служители на ГДБОП би трябвало да последват оставки на първо място в тази структура и то на високо ниво.\n- Точно така, тези, които са организирали самата спецоперация, така да я нарека. Но също така и служителите във Второ районно управление. Те нали работят заедно и заедно са съгласували работата си.\n- Всъщност вашият случай не е първи по рода си, имаше немалко случаи на полицейско насилие.\n- Точно така. Искам да ви кажа, че с мен се свързаха хора, които също са пострадали, но до момента са си мълчали. Обаче явно вече са се престрашили и ние решихме да направим комитет на всички пострадали от полицейско насилие. Така че следващата седмица ще дадем една пресконференция и ще съберем всички хора, които са пострадали от полицейско насилие и въобще хора, които имат отношение към тези случаи и не са безразлични. Сега е моментът да се реагира и всички, които са потърпевши, да ни потърсят. Вече има такива хора, които ни търсят. Ние ще ги съберем и се надявам до другата седмица да се организираме, за да може един прекрасен ден всичко това да спре.\n- Смятате ли, че вътрешният министър Цветан Цветанов трябва да си подаде оставката?\n- Ако се налага и той, и много други хора. В групата, която създадох, много хора искат и оставката на самия премиер.\n- Кога създадохте тази група във Фейсбук?\n- Моята група е от лятото на миналата година. Тя все още съществува и там аз следя какви са мненията на хората.\n- И сега има искания за оставката на премиера, така ли?\n- И на премиера, и на Цветанов, и на всички.\n- Защо създадохте тази група, какво ви провокира?\n- Мен лично най-много ме провокира едно изказване на Бойко Борисов – всъщност не е само едно, те са много – от което излиза, че няма смисъл да учим, за какво да учим. Ето, аз например уча седем години, но защо непременно трябва да се реализирам по професията си – ми като няма работа, ще работя каквото ще, ако ще и овчарка. Другото, което ме провокира беше изказването: „Като няма какво да ядете, ходете да копаете картофи и яжте филии с мас”. Що за отношение! Що за обръщение към гражданите! Как можеш да се изцепиш по този начин?!\n- И тогава създадохте групата „Аз няма да гласувам за Бойко Борисов и ГЕРБ”. Бързо ли набрахте съмишленици?\n- Не съм си поставяла специална задача, но постепенно се включиха доста хора. Другото, което ме провокира също така, е проблемът, с който се сблъсквам сега лично – имам предвид полицейският произвол, за който малко се говори, но е нещо, което се случва от доста време. Провокира ме също така съсипването на средния и дребен бизнес. От седем години имаме магазин, но през последните две-три години съвсем ни съсипаха – то не беше смяна на бандероли на алкохол и на цигари, то не беше смяна на касови апарати... А нали се сещате, че всичко това са разходи. Едва оцеляваме. После разпореждане за минаване на всички обекти, независимо от оборота, по ДДС. Съответно докато се изчаква да излезнат лицензите, нямаше как да продаваме цигари и от това също претърпяхме големи загуби. Това е едно от нещата, които ме вбесяват – лансират се големите вериги и всичко друго замира. Освен това непрекъснато общувам с хора, с клиентите, които виждам всеки ден. Знаете ли, че хората нямат пари за елементарни нужди. Един ми се оплаква, че е уволнен и е останал без работа, друг, че е фалирал – ей такива чисто човешки неща ме накараха да предприема тази крачка.\n- Тоест на базата на така да се каже своя собствена социология вие преценихте, че недоволните от това управление са много. Само че официалната социология твърди, че рейтинга на Борисов и на неговото правителство е относително висок и болшинството българи биха гласували отново за него.\n- Кой казва това, кой го казва?\n- В кои медии?\n- В повечето медии.\n- Те много неща твърдят, но много неща в България са манипулирани.\n- Манипулирани ли, та нали ГЕРБ спечелиха и последните избори.\n- Точно така, за тях въобще да не говорим. Тотален фарс!\n- Смятате, че и те са манипулирани?\n- Да, убедена съм в това.\nРазговаряхме с Ралица Начкова преди да стане ясно ще има ли и какви ще бъдат наказанията в МВР във връзка със скандалния случай на полицейски прозвол срещу семейство Начкови. След като стана известно, че заканите на премиера Борисов за оставки в МВР и този път няма да се сбъднат и само някои от отговорните за скандалния арест лица са наказани с "мъмрене", "порицание" и понижение, отново потърсихме Ралица за коментар. Ето какво ни каза тя:\n- Ралица, как ще коментирате наказанията за скандалния арест на родителите ви?\n- За пореден път бях излъгана и измамена. Борисов се подигра с нас! Какво значи мъмрене, какво значи порицание?! Нищо не значи. Гърмеше с изказванията си за оставки, а не направи нищо.\n- Не ви удовлетворява направеното от премиера, така ли?\n- Като ви казвам, че това е подигравка с цялото ми семейство, според вас удовлетворена ли съм от тази гавра?! Говори за оставки и изведнъж някакви дисциплинарни, смешни и реално никакви наказания. Ще си плати за тази лъжа!\n- Ще ги съдим, ще ги съдим и в Страсбург. Как не го беше срам за пореден път да ни излъже в очите?! Уволнени! Къде са, аз не ги виждам?! Нямам какво повече да кажа.\nСъдийка обвини Цветанов, че толерира полицейската държава\n_Съдийка обвини Цветанов, че толерира полицейската държава\nЗадочна словесна престрелка между вътрешния министър Цветанов и председателя на Съюза на съдиите в България се състоя днес.\nВътрешният министър нападна съдия Мирослава Тодорова. Съюзът неведнъж е разпространявал декларации срещу негови изявления.\n"С поведението си Тодорова (Мирослава Тодорова, председател на Съюза на съдиите - бел. ред.) и хора като нея биха могли да създадат благоприятна сред в полза на организираната престъпност, заявява в интервю за в."24 часа" Цветанов по адрес на съдията от Софийския градски съд.\nЦветанов напомня, че наскоро се е разбрало, че "съдия Тодорова е забавила над 50 дела, а тя бе основната движеща сила за публичните декларации срещу мои изказвания". Министърът дава пример със забавянето на мотивите за едно от делата на Тодорова - това срещу Васил Маникатов, който по думите на Цветанов е "емблематична фигура за наркотрафика в страните от Европа".\n"Започваме да си задаваме въпроса дали това не е в услуга на организираната престъпност. Това внушава липсата на справедливост, която обществото очаква. Затова съм си позволявал по-остри изказвания с конкретни примери. Точно тази съдийка и този съюз бяха най-критични към дейността на МВР, а всъщност те са хората, които трябва да гарантират справедливост и принципи в интерес на обществото и държавността", казва още Цветанов.\nСпоред него "с поведението си Тодорова и хора като нея биха могли да създадат благоприятна среда в полза на организираната престъпност. В този смисъл можем да предполагаме схемите за функционирането на така наречения Октопод в съдебната система."\nМиналата седмица Висшият съдебен съвет Мирослава Тодорова с 15% намаление на заплатата за срок от две години, а като причина за това беше посочено "системно неспазване на срокове".\nПо-късно днес Мирослава Тодорова дава в декларация подробни обяснения по делото Маникатов. От тях става ясно, че прокуратурата е останала доволна от присъдата на Маникатов и съпроцесника му и не я е протестирала.\n"Фактът, че двамата подсъдими изтърпяват понастоящем други наказания лишаване от свобода, означава, че не е забавено евентуалното привеждане в изпълнение на наложеното им наказание лишаване от свобода от председателствания от мен съдебен състав. Ако подсъдимият Маникатов е бил освободен поради някакви обстоятелства от затвора, прокуратурата е институцията, която трябва да ме уведоми, за да се преразгледа въпросът за мярката му за неотклонение по делото, което вътрешният министър обсъжда в медиите. В закона е предвиден ред и е гарантирана правната сигурност във всеки един момент от процеса да се наложи мярка за неотклонение на подсъдим, ако такава е необходима до влизане в сила на присъдата. Мярката за неотклонение има за цел включително да се попречи на подсъдим да осуети привеждане в изпълнение на влязлата в сила присъда", казва Тодорова.\n"Смятам, че г-н Цветанов недопустимо уронва авторитета на правосъдието, като игнорира факта, че аз съм наказателен съдия и гледам дела за престъпления, включително такива за организирана престъпност. Тази дейност не е безобидна. Освен че нарушава принципите на правовата държава, министърът на вътрешните работи поставя съдията в риск. МВР дължи да осигури защита на съда, а не да го противопоставя на подсъдимите, защото това е обществено неприемливо.\nБих искала да припомня, че г-н Цветанов е министър на вътрешните работи, т.е. разполага с най-големия властови ресурс за разследване. Това означава, че не е безпомощен. Ако смята, че "обслужвам" организираната престъпност, то той трябва веднага да сезира прокуратурата. Обслужването на организираната престъпност не е морален въпрос, както твърди министърът в интервюто, а е част от организираната престъпност.\nС други думи, ако г-н Цветанов искрено вярва, че "обслужвам" подсъдимите (които съм осъдила на по 8 г. лишаване от свобода при строг режим), трябва да инициира бързо и най-вече тайно разследване срещу мен. Има законно предвидена следствена тайна на разследването, за да бъдат успешно събрани доказателствата. Серията изявления в медиите на г-н Цветанов обаче внушават друго. Доколкото се отклоняват от принципите на криминалистиката и наказателния процес, те служат единствено да се смачка правото ми да изразявам становище за съдебната реформа. Внушава се, че съдиите не бива да възразяват, когато министърът на вътрешните работи се произнася по висящи дела или изразява становище, че едни съдебни актове му харесват, а други – не.\nИ последно – в интервюто г-н Цветанов казва следното: "Благодаря на тези съдии и прокурори, които ежедневно говорят с мен и са носители на промяната." В правовата държава съдиите не си говорят ежедневно с министъра на вътрешните работи. Ако го правят, тази промяна не води до върховенство на закона, а до полицейска държава", заключава Тодорова.\nБСП и ДСБ поискаха оставката на вътрешния министър Цветанов\n_Партии и правозащитници искат оставката на Цветанов заради акцията в Мировяне\nВ декларации БСП и ДСБ поискаха оставката на вътрешния министър Цветанов заради акцията срещу семейство Начкови от Мировяне, при която 20 полицаи претърсваха дома им, нанесли са побой над Начков, по думите им, заради неподчинение, за да открият пет кутии ментолови цигари без бандерол.\nПърви лидерът на БСП Сергей Станишев призова премиера Борисов да поиска оставката на вътрешния министър Цветан Цветанов заради ареста на семейството от Мировяне. В съобщение на пресцентъра на партията се казва, че насилието над български граждани в момента се толерира от най-високо ниво и негов идеолог е Цветан Цветанов.\nЛидерът на БСП допълва, че вицепремиерът използва полицията, за да демонстрира силов натиск върху хората и да насажда страх. Чуваме спорадични извинения и закани за търсене на отговорност, но няма никаква промяна и репресиите продължават, се казва още в позицията на Станишев.\nПо думите му управляващите продължават да използват полицията за политически цели.\nВчера премиерът Борисов отказа да коментира случая и неочаквано започна да се обяснява защо е бил сниман преди 4 години как играе футбол с руски мафиот.\nДнес той все пак реши да даде мнение по темата, обади се в сутрешния блок на бТВ и заяви, че дори не желае разследване за спецакцията, а поиска "уволнения до обяд". Шефът на Второ РПУ, на чиято територия се е провела акцията, заяви вчера, че са действали по сигнал, но явно е бил грешен. Вътрешният министър Цветанов продължава да мълчи.\nПолицейското насилие е стил на работа на МВР, оставките отдавна не са достатъчни, такова мнение изразиха от ДСБ по повод случилото се в Мировяне. Те припомниха, че отдавна настояват за оставка на вътрешния министър Цветан Цветанов.\n„Това е нещо, което всички с тревога забелязваме, а именно полицейското насилие. Надявам се, че ще бъдат взети мерки. Думите за оставки отдавна не са достатъчни за Синята коалиция особено. Ние сме снели доверието си от Цветан Цветанов отдавна. Надявам се това да не се забравя. Ние искаме неговата оставка и мисля, че имаме все повече основания за тази своя позиция през последната година", каза Светослав Малинов от ДСБ.\nСпоред СДС оставката ще е шанс за премиера Бойко Борисов да предприеме решителни мерки за защита на правата на всеки един български гражданин.\n"Тези мерки започват с незабавната оставка на вицепремиера и вътрешен министър Цветан Цветанов", заявиха от СДС в декларация.\nБългарският хелзинкски комитет (БХК) също излезе с декларацията по скандала, в която се посочва, че исканията за оставки от страна на премиера не са достатъчни. Те призовават прокуратурата да проведе цялостно и безпристрастно разследване на случая.\n"Оставки и дисциплинарни наказания не са адекватно средство за поправяне на вредите, които са нанесени на г-н Начков и на неговото семейство в случая. Нужно е бързо, цялостно, независимо и безпристрастно разследване по случая - каквото може да направи само прокуратурата. А съдът следва да наложи съразмерни и въздържащи наказателно-правни санкции на виновните за насилието лица", се казва в позицията на неправителствената организация.\nСпоред БХК полицаите "очевидно" са действали "с чувство на безнаказаност, защото инцидентът е станал през деня, на оживено място и пред очите на много хора".\nОрганизацията напомня, че е крайно време да се приемат промени в Закона за МВР, които да дадат гаранции срещу полицейската бруталност.\nБългарски хелзински комитет:Сериозно сме загрижени от поредния случай на полицейско насилие в София\nБХК за полицейското насилие у нас: Оставките не са достатъчни\nСофия /КРОСС/ Сериозно сме загрижени от поредния случай на полицейско насилие в София, в резултат от което на г-н Петър Начков бяха нанесени телесни повреди. Въпреки опитите на ръководството на Второ РПУ да оневини замесените полицейски служители, наличните и огласени в средствата за масово осведомяване свидетелства категорично показват, че силата е била несъразмерна, произволна и като такава незаконна. Това се казва в позицията на Българския хелзинкски комитет (БХК). Според експертите в комитета по никакъв начин не може да бъде оправдано нападението с нанасяне на сериозни наранявания над един 56-годишен мъж от голяма група въоръжени полицейски служители. „Те очевидно са действали с чувство на безнаказаност, защото инцидентът е станал през деня, на оживено място и пред очите на много хора”, посочват още в позицията си от БХК.\nПо повод изявлението на министър-председателя Бойко Борисов, с което той поиска оставки по случая, от Хелзинския комитет у нас смятат, че това не е достатъчно. Оставки и дисциплинарни наказания не са адекватно средство за поправяне на вредите, които са нанесени на г-н Начков и на неговото семейство в случая. Нужно е бързо, цялостно, независимо и безпристрастно разследване по случая - каквото може да направи само прокуратурата. А съдът следва да наложи съразмерни и въздържащи наказателно-правни санкции на виновните за насилието лица.\nОт БХК напомнят, че преди почти година започна кампанията „Полицейското насилие: стоп сега!”, чиято цел бе да промени Закона за МВР в съответствие с Европейската конвенция за правата на човека, така че да забрани свръхупотребата на сила и оръжие от полицията. Това още не е станало. Този нов случай на полицейска бруталност е поредният знак, че е крайно време властта да изпълни задължението си и да промени дефектния закон.\nСигурно си мислите, че е прекалено или дори може би грешно сравнението с VI-ти отдел на Държавна Сигурност, а, пита в блога си hadjigenov.com Николай Хаджигенов, определящ себе си като "един обисновен авдвокат".\nТо, не че сме безгрешни, като Него и като Ежа, но това е една от темите, по които и да искаме да сбъркаме, не ни дават възможност. Иначе, ако трябва да бъдем честни и ние сме грешни (не сгрешили) и все още ни минават твърде много, предимно нечестиви помисли, особено при среща с някоя засукана процесуална представИтелка, да речем.\nДа си дойдем на думата, че тва е по-важно.\nЗащо ли сравняваме Гордостта му Държавна във Борбата с Обикновеният Потребител.....\nтфу ‘звинявайте лапсус, направих. Имахме предвид дружеството „успешно" победило организираната престъпност у нас ....\nНякак си в еуфорията, омагьосани и заслепени от първичната Му харизма след изборите, пропуснахме употребата на дружеството не по предназначение, а в качеството му на политическа милиция за борба с опонентите Му, която само за две години се изкачи до днешният пиедестал!\nМалцина, обърнахме внимание изначално, че всичко започна с извършваните показани арести на политически противници от предходното правителство и че напрактика е саморазправа, а не борба с престъпността, както и че тези действия са незаконосъобразни! В потвърждение на горното е и фактът, че към днешна дата няма нито един осъден от онези задържани? Ма, както сме казвали и друг път, правото е наука и не се учи за три семестъра следдипломна квалификация. То, не беше разбиване на врати рано сутрин, то не бяха държани 5 (петгодишни) деца под дулата на автоматите с лице към стената, докато течаха обиските и прочие простотии, които някак си минаха незабележимо, защото всички „знаем" че политиците и свързаните с тях са крадливо племе.\nДа де, ма ние за тва рИвем със страшна сила от страниците на блога, че трябват доказателства и трябва да се следва закона! Щото, днеска са тия дето били крали, то не че не са крали, ма трябва да бъде доказано по съответния ред за да могат да бъдат осъдени с влязла в сила присъда и едва тогава да им избират южно изложение на килиите.\nА утре сме ние, обикновените хора несъгласни с режимът Борисов и допускащи глупавата грешка да мислим, че живеем в свободна страна!\nЗнам, че пак скептично клатите глави и си викате, че много книжки сме чели? Може би, това е друг вид контузия, равна на тази с тичането по ливадите, ядейки парцалена топка и гонейки филия с гуменки, поръсени със захар от прасето?\nМоже и да сте прави?\nЗа съжаление нищо друго не ни хрумва, след като вчера ГДБОП* са провели, поредната си „ювелирна" акция срещу забележете, родителите на създателят на групата в лицевата книга Аз НЯМА да гласувам за Бойко Борисов и ГЕРБ!\nЯвно, за сега нищо не и намират на нея самата?\nЗащо ювелирна ли?\nЕ, как защо, бе?\nОтиват два рейса маскирани и тежко въоръжени милиционери да търсят акцизни стоки без бандерол в големи количества, като провеждат претърсването по обичайният си метод - с шутове по възрастните хора, които ние с простият си акъл, мислим за невиновни до доказване на противното и с разрушения, сравними с нанесените от танковете на Гудериан? В крайна сметка, намират цели четири кутии цигари, ма неееее какво си помислихте? Не без бандерол, а със стар такъв. Независимо от това задържат хората и ги подкарват към 02 РПУ, където след намесата на адвокат, възмутената общественост и онлайн медиите ги освобождават след два часа?!\nЕ, сега е момента да си зададем въпроса: защо не ги карат във Боп-а, а? Нали всичко е правилно и законосъобразно в действията им?\nМи, няма как уважаеми, защото въпросните лица нямат нищо общо с организираната престъпност, за която само Ежко Ежков не е чувал, откак успешно се справи с нея.............\nКакто сме казвали и друг път, след такъв тип акция в нормалните страни хвърчат оставки на всички нива, като есенни листа по алеите на „Парка на свободата" (умишлено не пишем Борисовата градина за да не си помислите, че имаме предвид онази във Банкя, дето я садят с компири).\nИ понеже сме убедени, че не само няма да има оставки, но и още в Понеделник early morning ще бъде мобилизирано цялото милиционерско и прочие войнство, да ни облъчва по Неговите медии, как подобни действия са не просто правилни, ами дори са задължителни ако искаме да имаме магистрали?!\nЧакайте, че пак се отплеснахме нещо.\nТа, така започнаха лека-полека с уж крадливото племе на противниците Му, а сега го докараха до опозиционерите, като нас. Той и Владимир Илич, започна уж само с преследването на белите, наричайки ги „народни врагове" за да се стигне до отвръщането на терора с терор! Следствие на което, почти обезлюдяват Украйна и една трета от Русия.\nЗвучи ли ви познато, а?\nУроците на историята.\nКато стана дума за история, та се сетих, че кариерата на Ежа в силовите структури е почнала именно в ДС, па макар и като шАфьор и чантоносец.\nВ тази връзка чухме, че най-накрая са намерили приложение на „онази яма" във Белене, а именно задържаните опозиционери сме щели да разбиваме ядрото на атома с голи ръце.\nСлед снощи сме си подготвили една бохчичка с два ката бельо, сапун, сухари и чакаме да дойдат да ни вземат. Даже се преместихме да спим пред вратата, че имаме много и дребна челяд, доста екстремални по своята същност и съдържание, та да не ги изпозастрелят качулките в тарапаната, че после ще трябва да се тормози Плашимир Щоров по телевизиите, обяснявайки как дечинята са натръшкали поне десетина качулки, разбираш ли и те действали при самозащита.........\n* Онзи-чието-име-не-се-произнася е от Банкя\n** Ежко Ежков - Цветан Цветанов от МВР\n**** Плашимир Щоров - дребен вожд в племето на Явор Колев\n***** „Гербово Дружество за Бомбардиране на Опозиционни Партии" ЕООД\nПремиерът Бойко Борисов:недопустимото насилие и грубо отношение към семейството от Мировяне\nБорисов: Ще поискам оставки в МВР заради случая с хората от Мировяне\nПремиерът Бойко Борисов обяви, че още днес ще поиска оставки на служители от МВР заради недопустимото насилие и грубо отношение към семейството от Мировяне, чиито дом стана обект на рутинна проверка заради сигнал за укриване на акцизни стоки.\nМинистър-председателят се включи изненадващо в сутрешния блок на bTV, за да вземе отношение по скандалния случай. Според Борисов полицейската операция е водена непрофесионално.\n„Още днес ще поискам няколко оставки. Сега чакам министъра да дойде и до обяд ще ги оповестим. Аз не искам да коментирам какви сигнали има, но не може да отиваш и да биеш жена и мъж, които видимо не могат да окажат съпротива. И то 20 души полицаи. Спокойно могат двама служители ан МВР да им връчат документите за проверка и културно да ги придружат до дома им. Понеже в България се разбира само от уволнения, явно това е начинът да се научат как се работи. Аз не искам да оправдавам това семейство, но не е това начинът да се действа при рутинни операции на МВР”, заяви премиерът.\nПри спецоперация на 20 полицаи от Второ районно в събота пред Илиянци са задържани Петър Начков и съпругата му Малина – от 7 години собственици на магазин за алкохол, кафе, цигари и захарни изделия.\n„Ние бяхме спрели пред Илиянци. Полицаите спряха пред колата ни и почнаха да викат. Стъписах се, стрес изживях. Свалиха ме на земята и почнаха да ме бият. Двама или трима човека бяха – не оказах съпротива, те бяха с качулка и не можах да разбера какво става. Ритаха ме, биха ме по главата. Сложиха ми и белезници. Качиха ме в буса и пак ме биха -имам медицинско за нараняванията”, разказа потърпевшият.\n„Мен ме качиха в друга кола, питах какво става, но не ми дадоха обяснение. И на мен ми сложиха белезници, докато караха към дома ни. Взеха ми ключовете от чантата и извършваха обиск в продължение на 2 часа, докато аз стоях отпред. Не ни отговаряха на въпросите” допълни и съпругата Малина.\nПрез 2009 г. според МВР семейството е било хванато да продава цигари без бандерол\nТози път е ставало въпрос за рутинна проверка, тъй като пак е имало съмнения за злоупотреби от страна на семейството.\n„Този път имахме достоверен сигнал за укриване на акцизни стоки. На адреса не бяха установени такива количества, каквито имахме по сигнал, но сега правим проучване по случая. МВР е доказало, че при наличие на нерегламентирани действия на служители, те понасят наказанията си. Не знам конкретният случай какъв е, чакам проверката. Ако се докаже, че служителите са си превишили правата, аз лично ще отида да се извиня на семейството”, заяви Валери Йорданов – директор на СДВР.\nТой категорично отрече операцията да има връзка с групата във Фейсбук срещу Бойко Борисов, създадена от една от дъщерите на Начкови. Такива спекулации се появиха в медиите след скандалния случай с обиска на жилището им в Мировяне.\nСемейство се оплака от полицейско насилие\nСемейство подаде сигнал за полицейско насилие при операция, при която бяха заловени пет кутии цигари без бандерол.\nПострадалият е собственик на магазин за цигари и алкохол. Той има кръвонасядания по главата и крайниците.\nОт МВР твърдят, че сила е използвана само за да го измъкнат от колата му.\nМалина и Петър Начкови тръгват от Мировяне, спират, за да си платят телефоните пред стоков база "Илиянци". Пред десетки свидетели полицаи с качулки ги измъкват от колата и им слагат белезници. Мъжът повалят на земята.\n"Изкараха го от колата и го проснаха на земята, след което започнаха да го бият", разказа съпругата Малина Начкова.\nСвидетел на случая разказа, че мъжът е бил "съсипан от бой.\nАрестуваните са откарани в дома им в Мировяне, където при акцията са заловени пет кутии цигари.\n"Вратата е изкъртена, все едно ураган е минал", жалва се Малина Начкова.\nНачалникът на второ районно обясни, че специализираната операция е била по линия на икономическа полиция и че такива рутинни действия се използват срещу много хора.\n"От страна на мъжа не последва желание да слезе от колата, наложи се да му бъде разкопчан колана и му бяха сложени белезници. Физическа сила беше употребена доколкото той да бъде изведен от автомобила", категоричен е главен инспектор Красимир Кръстев.\nСигналът, че в къщата на Начкови се крият големи количества цигари без бандерол е подаден преди месец. Преди две години срещу Начков има заведено досъдебно производство. Тогава полицията открива в магазина в квартал "Стрелбище" цигари без бандерол.\nСпоред пострадалите, историята има и политическа окраска. Дъщерята Ралица е автор на група във Фейсбук срещу Бойко Борисов и ГЕРБ. От полицията съобщиха, че са научили този факт от телевизията.\nБорисов ще иска оставки в МВР заради акцията в Мировяне\nДо обяд ще поискам оставки на служители от МВР заради недопустимото насилие и грубо отношение към семейството от Мировяне, чиито дом стана обект на рутинна проверка заради сигнал за укриване на акцизни стоки, обяви пред БТВ премиерът Бойко Борисов. Според него, полицейската операция е водена непрофесионално.\nОще днес ще поискам няколко оставки. Сега чакам министъра да дойде и до обяд ще ги оповестим. Аз не искам да коментирам какви сигнали има, но не може да отиваш и да биеш жена и мъж, които видимо не могат да окажат съпротива. И то 20 души полицаи. Спокойно могат двама служители на МВР да им връчат документите за проверка и културно да ги придружат до дома им. Понеже в България се разбира само от уволнения, явно това е начинът да се научат как се работи. Аз не искам да оправдавам това семейство, но не е това начинът да се действа при рутинни операции на МВР.\nОбстоятелствата около ареста на семейството, което се оплака от полицейско насилие, повдига много въпроси и един от тях е за ръководството на МВР. Това каза в предаването "Преди всички" синият депутат Димо Гяуров.\nЗащо тези хора са арестувани на улицата, при положение, че МВР твърди, че са били наблюдавани от дни или месеци? Защо е било необходимо да бъде разбиван домът им и да бъде претарашван по този груб начин? Може би става дума за поредния полицейски произвол, но отново опираме до въпроса за рибата и главата й. Аз се опасявам, че част от полицаите, че част от структурите на полицията биват насърчавани и нахъсвани от най-отгоре.\nМалина и Петър Начкови бяха арестувани в събота по сигнал, че разпространявали незаконни цигари, но полицията откри в дома им само пет кутии.\nСемейство се оплака от полицейско насилие по време на акция против цигарите без бандерол\nСемейство от София се оплака, че е бито от полицаи по време на акция против разпространение на цигари без бандерол. Жилището на Петър и Малина Начкови е било обискирано от служители на СДВР в събота. При ареста обаче полицаите удряли и ритали падналия на земята мъж. От МВР отрекоха твърденията.\nНачкови твърдят, че служителите на СДВР са се държали грубо с тях и са употребили сила, като са ритали и блъскали падналия на земята 57-годишен мъж. В това време съпругата му Малина Начкова стояла под дулото на автомат, насочен срещу нея от маскиран служител на министерството. Тя разказа:\nОтварят вратата, от вратата го стоварват на земята и му слагат белезници и започват да го бият. След това може би съм стояла десетина минути пред централния вход на Илиенци с белезници, с насочени срещу мен автомати... Ритаха го! По едно време видях, както беше на земята, че лицето му е цялото червено. В първия момент не можах да разбера дали е кръв или просто е много зачервен. Той е хипертоник и като са го стоварили на земята са започнали да го удрят в главата, той каза, с юмруци. Казах им "Мъжът ми е хипертоник, направо ще го убиете с това, което правите", а качулката ми вика "трай ма". Това му беше единствената реплика.\nСемейството се оплака и от факта, че дъщеря им била държана на студа по бельо, докато траело претърсването на дома им. Служителите разбили врата в къщата на Начкови, а вещите в жилището били изпочупени от органите на реда.\nСпоред началника на Второ районно полицейско управление в София, обаче, главен инспектор Красимир Кръстев, нещата стоят по друг начин:\nСлужителите, които осъществиха задържането, ясно и високо оповестиха, че става въпрос за служители на МВР, след което поканиха и двамата да излязат от автомобила. От страна на мъжа това не последва като желание. Неколкократно бе поканен да си разкопчае колана, след което се наложи да му бъде разкопчан колана, да бъде изведен от автомобила и му бяха сложени белезници. Tова се случи непосредствено до автомобила, но, първо, не бяха 15-20, а бяха двама служители и в момента, в който бяха поставени белезници, той беше изправен и беше въведен в служебния автомобил на СДВР.\nПо случая е назначена проверка, която трябва да установи истината за действията на полицаите. В операцията на МВР в събота са участвали 20 служители на СДВР. Откритото количество акцизни цигари е 5 кутии.\nПремиерът Бойко Борисов определи като "компромат" твърденията, че полицейската операция е свързана с факта, че дъщерята на семейството Ралица е създала във Фейсбук група срещу него. Борисов направи паралел с упреците, че е играл футбол с руснак, за когото се твърди, че е част от престъпния свят:\nЩе го коментирам както завчера компромата, който пуснахте, за срещата ми с Циганков. Във връзка с 50 годишнината на Българския футболен съюз се играе приятелски мач по футбол между националните отбори на ветераните на Русия и България. И когато двата отбора се разминаваме, аз се здрависвам, както всички футболисти, един с друг. Едната снимка е как се здрависвам с въпросния г-н Циганков по футболни екипи на самия стадион. Нито го знам, нито го познавам. Така мога да коментирам и днешния ти въпрос.\nДимо Гяуров: Не се знае как се изразходват парите на службите\nИнтервю на Силвия Великова с Димо Гяуров\nВ парламента работи постоянна комисия, която трябва да осъществява парламентарен контрол върху дейността на Националната разузнавателна служба и Националната служба за охрана. Димо Гяуров - член на тази комисия, бивш шеф на разузнаването, каза в "Преди всички": През годините много хора по различни причини не искаха да има закон. Някои, защото не желаеха службата да работи, да не би работейки да надникне тук-таме, където според тях не бива, други - поради опасения от нейната мощ. Димо Гяуров прогнозира, че управляващите едва ли ще спазят обещанието си за законово регламентиране на дейността на Националната служба за охрана и Националната разузнавателна служба в близките месеци. Според него е по-важно Националната разузнавателна служба да има ясни задачи пред себе си. Няма контрол как се изразходват средствата.\nОбстоятелствата около ареста на семейство Начкови, които се оплакаха от полицейско насилие, повдига много въпроси и един от тях е за ръководството на МВР, коментира още Гяуров.\nЦялото интервю на Силвия Великова по темата можете да чуете от звуковия файл.\nНевръстният Умут /надежда/ Адем от исперихското село Печеница е бил приет около 14, 30 в събота в Детското отделение с опасност за живота\nНедохранено бебе бере душа в болницата\n35-годишната му майка се грижела за него\nСофия, България Шестмесечно бебе е настанено в критично състояние в Разградската болница, информират от ОДМВР-Разград. Невръстният Умут /надежда/ Адем от исперихското село Печеница е бил прието около 14, 30 в събота в Детското отделение с опасност за живота вследствие на недохранване и системно неполагане на грижи от страна на 35-годишната му майка Атче.\nПри наставянето му в здравното заведение бебето тежало едва три килограма, казаха оттам. Засега хората с бели престилки все още не са успели да поставят диагноза и не дават гаранция за живота на Умут.\nОт кмета на Печеница Илхан Исак БЛИЦ разбра, че заболялото бебе е осмият син на Атче Хасан, като първото е от друг мъж, и по всяка вероятност е дадено за отглеждане в някой Дом. За разлика от Умут другите му братя, като най-големият от тях е на 13 години, растели здрави. Бащата Адем /38/ е бил пенсионер по болест и се изхранвали още с отпусканите от държавата средства за отглеждане на деца.\nКметът предположи, че Умут страда от липса на витамини. За случая уведомен Отделът за закрила на детето и е образувано досъдебно производство.\nСлави Бинев: Журналисти и собственици на медии са на колене пред управляващите!\nСвободата на словото в България получава оценка слаб 2,42 по петобалната система от две до пет. Такава оценка журналисти дават на журналисти. Да, до голяма степен вината е на собствениците и на издателите, защото именно те превърнаха медиите в бърсалки на властта. Но - няма невинни - и властта, и част от бизнеса, и ръководствата на медиите, и самите журналисти са виновни. Всички са допринесли за тази грозна картина.\nОбръщам се към Вас, надявайки се, че в гилдията все още са останали хора, решени да защитят честта и смисъла на собствената си професия - да бъдете изразители на свободата на словото и мисълта, които уж са ни конституционно гарантирани.\nЗа съжаление в България вие не сте свободни, словото ви е цензурирано, а медийната среда е превърната в пародия, която не само резили България пред света, но убива и смисъла на собствената ви професия, дискредитирайки я с всеки изминат ден в очите на потребителите. Това се вижда ясно и от тиражите и степента на доверие на аудиторията.\nПо категоричен начин се видя и в изследването за свободата на медиите в България, направено от Асоциацията на европейските журналисти (АЕЖ -България) през 2011 година. Самият факт, че резултатите от него не получиха почти никаква гласност е не просто красноречив, а диагноза и присъда за равнището на медийна свобода, едновременно.\nАз, като български евродепутат, не мога да остана безразличен към тази ситуация и използвам случая ясно да заявя отношението си към случващото се – първо пред вас, а другата седмица – в Европейския парламент.\nВ анкетата участваха 113 журналисти. Това не я прави представителна, но резултатите от нея са показателни – журналисти и собственици на медии са на колене пред управляващите.\nМедиите не са нищо повече от една икономически зависима от подаянията на министерствата обслужваща прослойка, различима от гордата професия на куртизанките, само по витиеватите начини на заплащане и в нескопосаните опити това да бъде представено за професионализъм и обективна журналистика.\nПреки свидетели на посегателства срещу свободата на словото са ставали 82 от участниците в анкетата. Икономически интереси са попречили на 28 журналисти да си свършат нормално работата, а други 58 са посочили политическия натиск върху медията, в която работят, като основен проблем за свободното изразяване.\nАнкетираните журналисти говорят за пряка намеса от политически лица и висши кадри на администрацията в редакционната политика - телефонни обаждания с указания за подбор на новини, гневни обаждания по телефона до издателите или главния редактор от страна на засегнати министри и дори забрана репортерите да задават неудобни въпроси.\nСъвсем скоро президента на Германия, който бе уличен в подобен опит за въздействие над една медия се извини за поведението си, нещо което за съжаление няма как да се случи в България. За сметка на това загубили детето си родители трябва да се извиняват на полицията за това, че същата не е спасила детето им, или да се вербува по чудовищен начин 10 годишно шахматистче да „погали” егото на премиера правейки реми с него.\nНикой от Вас не видя този Франкещайн, превърнал се в нещо средно между Меси, Каспаров и Новак Джокович, който води сигурно България към бъдеще като това на Унгария. А унгарската участ ще ни сполети и тогава този човек, пред който журналисти, собственици и издатели в България стоят разтреперани в удобни сервилни пози, този човек ще се оправдае с Вас. И от негови палета вие ще се превърнете в съучастници и обвиняеми за падението на демокрацията в държавата.\nДонякъде се опитвам да разбирам страха ви и наложената ви цензура, защото аз и вие знаем как действа Борисов с опиталите се да опонират на управлението му. Останаха безкрайно много въпроси и неизяснени обстоятелства около компрометиращите Борисов флашки, един участник в тях случайно почина, останаха много въпроси около един самоубил се в присъствието на полицията арестуван за убийство, а полицията така и не можа да ни убеди, че обвинението срещу него не е пришито за да се потуши нарастващото напрежение сред обществото.\nЕдин министър бе публично унижен и това се излъчи и отрази в национални медии, а вината към него все още не е доказана.\nТакава е съдбата на опонентите на Борисов – дисквалифициране, отстраняване, дискриминиране. Но ако това е цената, която трябва да се плати за да се отървем от това просташко управление съм готов да бъда дисквалифициран и отстранен, та дори и ликвидиран, но не мога да си затворя очите пред истината или да си внушавам, че тя не съществува. Крайно време е да запомните максимата, че за да чуеш истината трябва сам да я кажеш, а за журналистите това важи в десеторно по-голяма сила.\nВярвам, че има журналисти които си обичат професията и искат да пишат свободно, а не да слугуват на самопровъзгласил се за всесилен, господар.\nВсъщност за мен е по-лесно да докажа думите си. Не е нужно да правя никаква анкета – аз съм български депутат в Европарламента. Написал съм открито писмо до медиите. Начина, по който ще отразите това писмо, е точно предмета на неговото послание.\nНа 23 януари ще уведомя лично кабинета на Нели Круз с всичко случващо се тук, включително и каква гласност се е дало на моя последен опит да събудя журналистите в Българея и да ви предпазя от съдбата на унгарските ви колеги.\nВъпреки всичко ми се иска да вярвам, че има журналисти, които се борят срещу това да бъде погребана демокрацията. Защото демокрацията започва от свободата на словото и от правото на изразяване на собствено мнение, това е нещото което трябва да ръководи всеки един от Вас в работата ви. Вие не просто сте призвани да браните честта на професията си.\nВашата професия е израз на основни граждански свободи, гарантирани от конституцията на България. Залогът е доста по-голям и дори аз да ви простя, мисля, че децата ни – вашите и моите – трудно ще ни простят!\nafera.bg / BgTimes.Net


Високо кръвно. Причини и симптоми за високо кръвно налягане: Яйцето от пъдпъдък действа като полезна виагра!\nЯйцето от пъдпъдък действа като полезна виагра!\nЯйцата от пъдпъдък засилвали потентността, твърдят птицевъдите у нас. Българско изобретение бил коктейл „Младост“. В него има 120 мл Кока Кола, 20 мл коняк или ром, парче лимон, 1 лъжичка захар и 2 пресни яйца от пъдпъдък. Сместа се доливала с газирана вода.\nЕфектът от питието бил поразяващ. Нямало грешка – мъжете били без засечки. След 1-2 коктейла (не се предозира, така че кой колкото може мъжката мощ достигала невиждани мащаби и размери, казват опиталите питието. 100% била гаранцията, че жените няма да останат разочаровани.\nНе съм опитвал това българско изобретение, но е напълно възможно. Пъдпъдъчите яйца са богати на фосфор, желязо, микроелементи, ензими и витамините А, В1 и В2. Съотношението между натрий и калий в яйцата ги прави подходящи за лечение на високо кръвно, сърдечни проблеми и анемии. Препоръчват се още при лабилна нервна система, белодробна туберкулоза, диабет и язви. Подобряват обмяната на веществата, тонуса, образуването на кръв. Имат антиелергично действие и укрепват имунната система.\nВ Япония всеки ден давали по 1 пъдпъдъче яйце на децата за подобряване на апетита и цялостното им развитие.\nВиж ги ти дребосъците!\nПубликувано от Sillveto в 14:47 ч.


БСП обсъжда промяна в тактика за изборите...\n15.05.2021 14:09 1081\nНяма по-реалистична цел от победата, смятам, че БСП е в състояние да я постигне. Това заяви Александър Симов от левицата преди началото на днешния Национален съвет на партията, предаде БГНЕС.\nКолективният орган на партията ще заседава три пъти в три последователни седмици - на 15, 22 и 30 май, като се очаква вземането на важни решения за предстоящите парламентарни избори, стартирайки с избор на състав и председател на Национален предизборен щаб на левицата.\n„Идеята на днешния Пленум е да именно да набележи своите задачи за това какво прави на изборите на 11 юли. Не мога да ви кажа отсега какво ще бъде решение, но разбира се, че промяна е нужна. Няма партия, която виждайки такива резултати, да не промени нещо“, коментира Симов пред журналисти, а на въпроса необходима ли е промяна в тактиката и подхода на партията, той отговори: „БСП не постигна поставените задачи на предишните избори, значи нещо трябва да се промени“.\nНационалният съвет на БСП се събира на заседание днес. Очаква се да бъде избран Националния предизборен щаб на партията. Това е първот...\nСпоред него всяка партия трябва да си поставя една единствена цел, явявайки се на избори – победа, а с такава нагласа и левицата се отправя към изборите.\nТой коментира и работата в първите дни на новоназначеното служебно правителство, както и промени в някои държавни структури, които то извърши, определяйки го като „добра комбинация от кадри от целия политически спектър“. „Първите действия предизвикват оптимизъм. Рокадите бяха не необходими, а задължителни. Не можем да кажем, че предишното управление си е свършило работата както трябва“, категоричен е той.\nНа същото мнение бе и съпартиецът му проф. Румен Гечев. „Ако са професионалисти, те трябва да останат да работят, така е в целия свят. Ако са „калинки“, назначени без съответните качества, не трябва да има никакво съмнение“, коментира той за рокадите във втория и третия ешалон на властта.\nКато „необходими“ определи промените и Филип Попов от левицата, според когото предишният модел на управление е създал „паралелна държава“.\nЕтикети: Национален съвет на БСП предсрочни парламентарни избори 2021 БСП


Тестване на офсетови конвертори - Страница 3 - Digital TV Forums - БЪЛГАРСКИЯТ ФОРУМ ЗА ЦИФРОВА ТЕЛЕВИЗИЯ\nТестване на офсетови конвертори\nВ теста ще има усилени. Усилването, ако беше гаранция за успех, всички щаха да са такива. Проблема е да се увеличи само полезния сигнал, а не общия.\nOk, мерси за отговора.\nДа съживя темата. Първоначално събрах следните офсетови конвертори :\n1. EDISION SL-2 – 61“, 0,1kg, PLL\n2. Inverto IDLR-TWNL-EXTND-OPP – 56“, 0,181kg\n3. BEST HG404 – 59“, 0.2kg\n4. MTI AK54-XT2N – 53“, 0,3kg\n16 снимки - https://pokibg.snimka.bg/hobby/test-lnb.5167339\nТогава предложих всеки желаещ да включи свой конвертор в теста, но нямаше желаещ.\nПървоначално тествах на 2 малки антени :\n1. „Виваком 60“ - 585/652/53мм, 74“, AF-650, BF-362, CF,DF-506, FG-427мм\n2. „Триакс 78“ - 703/772/62мм, 73“, AF-772, BF-453, CF,DF-613, FG-524мм\nИзводи - антените и облъчвателите на офсефовите конвертори са с различен ъгъл. Освен това са в различен ценови диапазон. Резултатите са на следните линкове :\nПриех, че резултатите на малките антени са сравнително подобни, като останах доволен от резултатите на всичките. Взех беста и мти-то, срязах им облъчвателите и им направих фланци, за да продължа да ги тествам на голяма парабола.\nТук включих гореспоменатите + още един BEST HG404 + още 2 - офсетово инверто, на което му направих фланец и доказания инваком куад за фланец.\n1. BEST HG404 – 59“, 0.2kg (2 броя)\n2. MTI AK54-XT2N – 53“, 0,3kg\n3. Inverto PRO Quad - PLL\n4. INVACOM QDF-031\nОт теста по обясними причини отпадна бяло фланцово едиинично инверто. Този път антената е 2,60, кабел RG 11 - меден (жило 1,63). Транспондера е достатъчно слаб за София - 12360 на 36Е. Той е на кръгова поляризация, но говорим за смяна само на конвертора, без да се пипа вълновод и облъчвател. Идеята бе да се съпоставят с 3 кръгови конвертора - 1 брой MTI - двоен и 2 броя BEST - четворен и двоен, но кръговите показаха завидно слаби резултати. Тестваният транспондер е силен вечер, като обикновено се появява към 20.00, пика е към 22.00 и към полунощ си отива. Пика на накъсване е 20% на олед тв. Най-слабо се представи инвертото. Прага на накъсване около 21.00, максимален процент 23-24. Даже не успях да издържа да видя до колко часа ще го бъде, но предполагам до около 23.00. При бестовете - картината се появяваше към 20.30 и макс. 27% и си отива към 23.30 . Инвакома, който е и най-скъп се представи малко по добре. Пак се появяваше към 20.20-20.30 , но процента се вдигаше до 29-31 и издържаше до 23.50 часа. И накрая мти-то се представи убедително най-добре. За мен не бе изненада, но в офсетовия тест на малка антена не си пролича. Картината се появява към 19.45-19.50 , пика е към 33-39%, а вечер до след 1 часа след полунощ. Тук трябва да отбележа, че дължината на вълновода в самите конвертори е различна, което може да оказва някакво (предполагам не-голямо) значение. Тестът продължава да е отворен. Все още може да се тества произволен конвертор. За целта, ако се предложи офсетов, то трябва да му се отреже облъчвателя и да се добави фланец. За фланцовите конвертори няма грижи.\nСледните потребители (9) благодарят на pantsiani за този полезен пост\nAstraK (Преди 4 дни), gogyto (Преди 4 дни), Kalabriec (Преди 4 дни), krisdioman2 (Преди 4 дни), naumovi (Преди 4 дни), wassl (Преди 4 дни), zakiid (Преди 3 дни), жоркин29 (Преди 4 дни), милстан (Преди 4 дни)\nконвертори, на, офсетови, тестване\nПродавам офсетови сат. антени 80см и 70см катя рашева Приключили продажби 0 21-04-2012 13:57\nБезплатно тестване на Интернет услуги SatGate от сателит Аstra-2С berks Новини 0 09-07-2009 09:42


Ceftriaxone Lexis инструкции за употреба - Усложнения\nе 85-95%. Цефтриаксон е широко разпространен в тъканите и телесните течности. Терапевтични концентрации се постигат в цереброспиналната течност по време на менингит. Високи концентрации се достигат в жлъчката. Прониква през плацентарната бариера, отделя се в кърмата в малки количества. Около 40-65% от цефтриаксон се екскретира в урината без промяна. Останалото се екскретира в жлъчката и изпражненията.\nПри пациенти с нарушена бъбречна функция е необходимо коригиране на режима на дозиране, като се вземат предвид стойностите на СС.\nОписанието на CEFTRIAXON-LEKSVM се основава на официално одобрени инструкции за употреба и одобрени от производителя.\nCeftriaxone powder 1gSynthez JSC\nСъобщение arven8 »Пет Ное 25, 2011 19:50През септември те имат бронхит. Пиеше му мамецин. В края на октомври имахме възпаление на средното ухо с треска, но без гной. Бяхме назначени на Кличид - пихме 5 дни.


Залог на акциите на ЧЕЗ е противозаконен, икономиката ни се крепи на Гинки | Авантаж\nТакъв абсурд по света няма, каза икономистът проф. Димитър Иванов\nОчевидно е, че „Инерком” е направил залог на акциите на бъдещата собственост на ЧЕЗ – България. Как този залог на акции отговаря на законите в България? Това е противозаконно. Такъв абсурд по света няма. Това каза в предаването „Лице в лице” по бТВ икономистът проф. Димитър Иванов.\nПо думите му, в целия шум, който се е вдигнал около сделката с ЧЕЗ, има и голяма доза демагогия.\n„Вдигнахме страхотен шум за една Гинка. Казвам го символно, Гинка е чудесно име, извинявам се на госпожа Гинка Върбакова. Някак си забравихме, обърнахме гръб на досегашната страница на прехода ни. Цялата ни олигархична структура на българската икономиката в момента, 90% се крепи на Гинки, нашият преход се нарича „Гинков преход”, цялата работническо-мениджърска приватизация, извадена на българския икономически хоризонт – хора, тип Гинки“, коментира професорът.\n„Аз използвам друго наименование – „пиратите на прехода”, които утре ние ще наричаме лордовете на българската икономика, те бяха Гинки по своему. Българският тип приватизация доведе до този икономически модел, който ражда тези икономически резултати, поставяйки ни на последно място в Европа“, добавя той.\n„Ние всички се втурнахме масово да ставаме собственици, но не помислихме каква е втората фаза на това след като станем собственици – как ще го мениджираме, как ще го развиваме, как ще го експандираме това предприятие. И затова нашата икономика сега страда. Считам, че е имало конструирана схема, която се сгромоляса при този изключителна реакция публична, политическа, която избухна”, обясни Иванов.\n„Прочетох изискванията на ЧЕЗ-майка по отношения на процедурата и в тях няма как „Инерком” да не е представил още при своята неусловна оферта източницитие си на финанисиране – колко ще бъдат, какви проценти и откъде. И тук възниква основния въпрос – как така една от най-големите чужди банки в България с нейния си филиал в България при всички банкови критерии е разрешила и е дала финансова гаранция на „Инерком”, добавя икономистът.\n„Инерком” не отговаря на тези изискванията да плати тези 329 млн. евро. Тя няма тези възможности, защото, за да плати тези 326 или 329 млн. трябва да участва днес минимум с 33% – 34%, тоест, тя трябва да даде около 106 млн. евро собствено участие“, обясни той.\nTags: Димитър Иванов, сделка, ЧЕЗ


Повече от 2000 нови работни места в следващите две години - Новини 24/7\n2018-06-13 / 09:18:33 / Икономика / blitz.bg\nПовече от 2000 нови работни места в следващите две години ...\nЕто как Плевен се пребори за колосалната инвестиция от 32 млн. лв. и 2000 работни места.\nПовече от 2000 нови работни места в следващите две години ще разкрие в Плевен най-голямата компания в Европа в сектора на автомобилните електросистеми и кабели. Инвестицията е за 32 млн. евро. България е спечелила в реална конкуренция и след задълбочено проучване, заявиха заместник-министърът на икономиката Александър Манолев и директорът на компанията “Leoni” за Европа, Ралф Зингман.\nБългария е избрана за най-голямата инвестиция на компанията в Европа за последните няколко години, посочи Ралф Зингман: „Причината да изберем Плевен беше резултат от доста задълбочено изследване на региона. Това проучване е направено във връзка с проект, който ние ще реализираме за един от най-големите ни клиенти от автомобилния сектор и е германски“.\nСпоред плана на инвеститора през септември ще започне строежа на завода, а до края на годината – и някакво производство, но само в определена част от сградата. Максималният си производствен капацитет заводът ще достигне през 2020 година. Значението на инвестицията за града коментира областният управител Мирослав Петров.\n„Това е наистина в рамките на последните десет години най-крупната и сериозна инвестиция, която ще бъде направена. 2000 работни места. Наистина ще даде тласък на региона“, обясни той.\nЗаместник-министърът на икономиката Александър Манолев изтъкна важността на инвестицията в този приоритетен за българското правителство регион, какъвто е Северна България и посочи: „Очакваме това да промени коренно пазара на труда в региона и се надяваме да има сериозен икономически тласък на региона“.


Обичате да плувате и да се гмуркате - тогава не можете да направите без добра половин маска, която предпазва очите от въздействието на водната среда. А красотата на дълбокото море с такъв помощник ще изглежда много по-ярка и обемна.\nРазлики между половин маски (маски) за плуване от очила\nИма много разновидности на очила за водолази. Въпреки това водолазите и феновете на подводните изследвания на плитките резервоари все повече избират половин маски и маски.\nобемна подложка от мека гума или силикон нежно притиска върху кожата, като не оставя почти никакви остатъци по тях;\nрискът от течаща вода вътре е минимален;\nможе да се използва както в басейна, така и в морето;\nлещите не изискват допълнително третиране срещу замъгляване и са оборудвани със защитни филтри от ултравиолетово лъчение.\nМарки половин маски за плуване\nИзборът на такива продукти не предполага ясни изисквания. Такова нещо, наред с други неща, е избрано според външния дизайн. Ако харесвате модел с огледална оптика - не се колебайте да го купите, дори ако басейнът, в който сте ангажирани, е затворен от слънцето. За да изберете най-подходящата половин маска, най-добре е да опитате няколко вида на свой ред . Само тогава ще бъде възможно обективно да се разберат техните предимства и недостатъци.\nПредставителите на тази марка имат монолитен поликарбонатен блок с обемни извити лещи от същия материал. Това допринася за плътно прилепване към кожата и разширява видимостта, което създава комфортни условия за очите.\nСред предимствата на този състав:\nнадеждност на закрепването и комфорт;\nширочина на страничния изглед;\nмек силиконов уплътнител;\nджъмперът придобива индивидуалната форма на носа на конкретен човек;\nкаишката е двойна, лесно се регулира;\nлещите са с покритие против мъгла, имат UV филтри.\nСъвременните технологии, използвани от компанията, могат да се нарекат истински пробив по отношение на комфорта и видимостта.\nВажно! Половинките маски и маски са идеални за абсолютно всички хора.\nОнези, които поне веднъж се опитаха да опитат някой от тези легендарни модели, никога няма да го разменят дори за най-известните и популярни.\nуспешно проектно решение;\nмекота и надеждност на фиксирането;\nобемно уплътнител, изработен от силикон;\nраздвоената фиксираща лента се регулира лесно чрез просто натискане на страничните щипки, направени по съвременни технологии Speedo FIT;\nголемите лещи не изкривяват предметите и са покрити с антиглаза;\nможе да се използва както в закрити басейни, така и в морето.\nПродуктите от тази марка са удобни и практични, те са меки и надеждни, удобно прилягащи. Идеалното прилягане се осигурява от течен силиконов уплътнител (технология Liquid Core) . Двойната еластична силиконова каишка се регулира свободно чрез странични щипки.\nПоликарбонатните лещи не се страхуват от драскотини и повреди, те са с широк изглед, не изкривяват остротата на очертанията. Те са еднакво удобни в басейна и в откритата вода.\nВ полза на избора казват:\nплътност на засаждане, която напълно предотвратява навлизането на вода;\nобемът на твърдите лещи гарантира отлична челна и странична видимост;\nочилата не изискват допълнително лечение от замъгляване;\nспециално покритие предпазва очите от ултравиолетово лъчение;\nудобен за настройка.\nТези модели са идеални за тези, които често участват в басейна. Високият капак и автоматичната щипка за каишката осигуряват истински комфорт. Те могат да се използват доста дълго време, без да изпитват неудобства, което се осигурява от специален дизайн на лещи с добра периферна видимост.\nТяхното ясно предимство е абсолютното отсъствие на проблеми със замъгляването . Това става възможно благодарение на системата Antifog Ultra, а UV 400 осигурява добра защита на очите от вредно излагане на светлина.\nПо този начин полумаските са отличен избор за любителите на плажната почивка и заниманията в басейна . Правилно да вземете такъв продукт е възможно само експериментално, като сте тествали няколко модела. Само тогава можете да изберете този, който ви подхожда индивидуално.


Дано не е твърде рано, но ми се искаше да започнем дискусия за курсовите работи, ако е възможно. И да изчистим повечето въпроси преди да е станало седмица преди защитата за удобство на всички :)\nНапример гледам, че предишни години са давани около четири теми, по които е било препоръчително да се работи.\n- Тази година пак ли ще е така? Какви биха били темите?\n- Какви горе-долу са изискванията към обем, сложност, смисленост към теми, които евентуално ние предложим.\n- Каква е политиката относно разработването на проекта в публично (примерно git) хранилище и евентуално получаване на мнения и препоръки в процеса на работа, вместо чак при защитата, когато е късно.\n- Предполагам, че проектите се очаква да бъдат персонални, но все пак за яснота ми се иска да получим становище относно групови разработки.\n- Каква част от точките се дават за различните части: Тестове, Чист код, защита ...\nАко съм изпуснал нещо важно, което ви вълнува може да пишете :)\nИдеално време подбра за да повдигнеш въпроса. Директни отговори на въпросите ти:\nДа и тази година ще има няколко предефинирани от нас теми, с подобна сложност(в близките дни ще предоставим примерни)\nОтносно обем: ако очакваш изискване от типа поне 8192 реда код - няма. Определено очакваме смислени теми, реално приложими със сложност близка или по-голяма от примерните\nНасърчаваме идеята публично да разработвате проекта си, САМО ако е избрана от вас тема, а не някоя от нашите. След като я одобрим, ако получим линк към репо-то в GitHub, с радост ще го следя и ще коментирам развитието на проекта(и не само аз).\nПроектите са персонални, освен ако не получим идея за проект, който може да бъде разбит на два големи раздела(не бих казал модули), които са годни да бъдат преизползвани. Ще се радвам ако двама успеят да предоставят наистина добра идея.\nНай-баналният пример: Приложение със сървър-клиент. Единият да работи по сървъра - другия по клиента. Оценката обаче ще е обща и ако случайно се окаже, че единият е писал код като за двама(а това си личи) и двамата го отнасяте.\nКакто и минали години:\n50% - изпълнение на функционалните изисквания\n30% - стил, красив и четим код, PEP 8, ефективни алгоритми, документиран код\n20% - тестове. Но при пълната им липса ще бъдете яко посечени\nТук е моментът и мястото да блеснете с впечатляваща идея.\nА колко точки за какви крайни оценки са, и по колко приблизително ще дават проектите?\nТук имам следния въпрос относно PEP 8 и допълнителните библиотеки.\nПонеже някои библиотеки имат свое виждане за стилен и качествен код, като използваме нещо допълнително(например PyQt) в какъв стил да пишем проектът? По принцип PEP 8 препоръчва да се пише в стила на фреймуъркът, ще има ли проблем накрая на курса с това?\nИнтересно ми е също, как се процедира ако имаме повече от една допълнителна библиотека с различен стил?\n@Светльо, проектите дават 60 точки. Което е около/почти 1/2 от оценката :)\n@Петър, точно обратното. Задължително е да спазвате стила, на библиотеката на която пишете.\nВсеки фреймуърк на пайтън на практика наследява PEP 8. Някои от правилата там ги предефинира, създава нови и прочее. Във всички случаи ще държим на това.\nОтносно различните библиотеки - можеш ли да дадеш подобоващ пример. Защото нямам случай да използвам две библиотеки на едно място, с различен стил. То в общия случай е PEP 8 с някои допълнителни изисквания. Изключения правят някои графични библиотеки(PyQt, Pyside, PyGTK), които блъскат camelCase имена на методи.\nПечелим ли допълнителни точки ако курсовата е 1 statement?\nКой е еквивалента на PEP8 за Django? Трябва ли да имаме и unit и интеграционни тестове в един Django проект?\n@Николай, държим на unit тестове, но наличието и на интеграционни ще бъде плюс.\nИначе както ти е показал Орлин, всеки framework за пайтън си дефинира свой coding style и всеки път той би трябвало да започва с:\nОтносно: "Проектите са персонални, освен ако не получим идея за проект, който може да бъде разбит на два големи раздела..."\nАз и Борис Величков решихме да направим симулация на билярд - двама играчи без AI. Рендерът ще е през pyOpenGL и ще направим малък опростен Physics симулатор за топките. Одобрявате ли идеята ни ?\n@Никола, Можете ли да разделите работата по проекта на две обособени части?\nЕвентуално може да се раздели на render и Game логика, но със сигурност и двамата ще работим и по двете...\n@Никола, идеята ми изглежда интересна. Направете го двамата, но надявам се сте прочели това:\nОценката обаче ще е обща и ако случайно се окаже, че единият е писал код като за двама(а това си личи) и двамата го отнасяте.\nЩе се радваме най-сетне да видим успешен съвместен проект в курса :)\nЗдравейте, ще има ли някакъв начин да получим "feedback" относно развитието на проекта си, ако той е по някоя от общите теми?\nОчевидно качването във github като публичен проект не е приемливо, от друга страна се съмнявам, че много хора имат платен акаунт и могат да добавят "private collaborators".\nВ други git хранилища като bitbucket може да си правиш private repo-та безплатно.\nИзобщо не ми се иска да препоръчвам нещо различно от GitHub, но - съм напълно сългасен с @Николай. Има няколко проекта с подобна(да не кажа същата) идея като тази на GitHub и някои от тях го превъзхождат с някой и друг feature. Било то повече от една опция за това какво бъде хранилището(git, mercurial, svn...) или безплатни хранилища, които да бъдат private.\nДалеч не са по-добри от към използваемост, community и прочее, но все пак можете да използвате тези алтернативи и да ни казвате за това по мейл(ако не се лъжа, не става само с линк, а се изисква и регистриран акаунт...ще правя, ако нямам).\nСлед края на проекта нищо не ви пречи да добавите и GitHub като remote(без да губите историята). Та това ми се струва като удачен вариант.\n2D Игра състезание с космически кораб , който се пази от препядствия. (или нещо в тази насока) става ли . Ще ползвам pygame ?\nGitHub дават безплатно private repo за студенти и учители. Планът е micro и е безплатен за 2 години. Ето и линк: https://github.com/edu\nМога ли за проект да направя играта Arcanoid?\n@Марин, изпрати ми повече детайли за идеята ти на fmi@py-bg.net Това е доста постно обяснение.\nЩе има ли някакво разпределение за двата дни за представяне? Г/д до колко се очаква да се проточи, ще стигне ли времето?\nНяма разпределение, който когато му е по-удобно. Ако не успеем да ви проверим всички ще насрочим следващата дата, но силно ме съмнява.\nДо колко часа мислите, че ще продължи изпитването? Понеже в четвъртък имам изпит, който се очаква да продължи до към 6, имам ли шанс да ви изтърва ако дойда направо след него?